मोशीच्या प्रियदर्शनी स्कूलमधील देवांश पवारचे यश

पिंपरी चिंचवड : प्रियांदर्शनी स्कूल, मोशी येथील इयत्ता दुसरीचा विद्यार्थी देवांश पवार याने महाराष्ट्र राज्यस्तरीय अबॅकस स्पर्धेत सुवर्णपद क पटकावून शाळेचा गौरव वाढवला आहे.

अतिशय कमी वयात देवांशने मानसिक गणितातील उत्कृष्ट कौशल्य, वेग आणि अचूकता दाखवून दिली. त्याचे हे यश अबॅकस शिक्षणातील त्याची मेहनत, शिस्त आणि सातत्यपूर्ण सराव याचे प्रतिबिंब आहे.या स्पर्धेत राज्यभरातील अनेक गुणवान विद्यार्थ्यांनी सहभाग घेतला होता.

हेही वाचा –प्रचार समाप्तीनंतर सर्व माध्यमांतील निवडणूक जाहिरातींना बंदी : राज्य निवडणूक आयुक्त दिनेश वाघमारे

सर्व सहभागी विद्यार्थ्यांमध्ये देवांशची कामगिरी विशेष ठरली आणि त्याला सर्वोच्च सन्मान मिळाला. प्रियांदर्शनी स्कूलच्या व्यवस्थापनाने, शिक्षकांनी व कर्मचारी वर्गाने त्याचे मनःपूर्वक अभिनंदन केले. त्याचप्रमाणे त्याच्या अबॅकस प्रशिक्षकांचे मार्गदर्शन आणि पालकांच्या पाठिंब्याचेही कौतुक करण्यात आले.

अशा यशामुळे इतर विद्यार्थ्यांनाही कौशल्याधारित शिक्षणाकडे वळण्याची प्रेरणा मिळते. शाळा शैक्षणिक गुणवत्तेसोबतच सर्वांगीण विकासाला सातत्याने प्रोत्साहन देत आहे. देवांशचे हे यश शाळा आणि मोशी परिसरासाठी अभिमानास्पद आहे.
संस्थेच्या वतीने त्याच्या पुढील वाटचालीसाठी मनःपूर्वक शुभेच्छा देण्यात येत आहेत.